Koripallon naisten SM-sarjakausi 2011–2012 – Wikipedia
Koripallon naisten SM-sarjakausi 2011–2012
Koripallon naisten SM-sarjakaudella 2011-2012 Catz Lappeenranta voitti seuran historian toisen mestaruuden. Hopeaa voitti Äänekosken Huima ja pronssia Peli-Karhut Kotkasta.
Koripallon naisten SM-sarja 2011–2012
Korikuningatar Vanessa House (FoA)
Finaalien MVP Kirby Copeland (Catz)
< 2010–2011 2012–2013 >
Runkosarja pelattiin kahdeksan joukkueen nelinkertaisena sarjana, joista kuusi parasta selvisivät pudotuspeleihin, kuten edelliskaudella. Runkosarjan sijoille 3–6 sijoittuneet joukkueet pelasivat keskenään puolivälieräottelut. Otteluparit olivat runkosarjan 3. ja 6. sekä 4. ja 5. joukkue. Puolivälierät pelattiin paras kolmesta -järjestelmällä. Runkosarjan kaksi parasta joukkuetta selvisivät suoraan välieriin, joissa runkosarjan voittaja sai vastaansa runkosarjan heikoimmin sijoittuneen joukkueen. Välierät ja loppuottelut pelattiin paras viidestä -järjestelmällä. Hallitsevana mestarina pelasi Peli-Karhut.
Sarjaa päätettiin tulevalle kaudelle laajentaa kymmenen joukkueen sarjaksi, joten SM-sarjasta ei pudonnut eikä paikastaan joutunut karsimaan yhtäkään joukkuetta. I-divisioonan runkosarjan voittaja BC Nokia nousi SM-sarjaan suoraan kaudeksi 2012–2013 osallistumatta pudotuspeleihin. I-divisioonan pudotuspelien voittaja Hyvinkään Ponteva nousi myös SM-sarjaan.
Kauden päättymisen jälkeen Espoo Basket Team ja Tapiolan Honka ilmoittivat purkavansa yhteistyöjoukkueensa Espoo Teamin, ja Espoo Basket Team ilmoitti luopuvansa SM-sarjapaikastaan. Sekä Tapiolan Honka että I-divisioonan loppuottelut hävinnyt Turun Riento hakivat vapautunutta sarjapaikkaa. Koripalloliitto myönsi sarjapaikan Tapiolan Hongalle. Turun Riento vaati kuitenkin päätöksen uutta käsittelyä, koska Koripalloliiton sääntöjen mukaan sarjapaikkaa ei voi siirtää toiselle seuralle, eikä Tapiolan Honka ollut osallistunut SM-sarjakarsintoihin, joihin osallistuneiden seurojen joukosta SM-sarjaa olisi liiton sääntöjen mukaan kuulunut täydentää. Koripalloliitto päätyikin myöntämään SM-sarjapaikan myös Turun Riennolle.
1 Catz Lappeenranta 28 27 1 54
2 Peli-Karhut 28 20 8 40
3 Äänekosken Huima 28 19 9 38
4 Forssan Alku 28 15 13 30
5 Espoo Team 28 14 14 28
6 Torpan Pojat 28 8 20 16
7 HoNsU Jyväskylä 28 8 20 16
8 Keravan Energia Team 28 1 27 2
3 Äänekosken Huima 2 4 Forssan Alku 0
6 Torpan Pojat 0 1 Catz Lappeenranta 3
3 Äänekosken Huima 2
4 Forssan Alku 2 3 Äänekosken Huima 3 Pronssiottelu
5 Espoo Team 1
2 Peli-Karhut 109
4 Forssan Alku 89
Karsinta SM-sarjaanMuokkaa
Hyvinkään Ponteva – Turun Riento 3–0
Noudettu kohteesta ”https://fi.wikipedia.org/w/index.php?title=Koripallon_naisten_SM-sarjakausi_2011–2012&oldid=14907038”
Viimeksi muokattu 26. huhtikuuta 2015 kello 15.33